wickkiey/tamil-wikipedia-chunked huggingface dataset:
# பண்டைய இந்திய கட்டிடக்கலை

இந்திய வெண்கலக் காலம் முதல் கிபி 800 வரை பண்டைய இந்திய கட்டிடக்கலையின் காலமாக கணிக்கப்பட்டுள்ளது. இதன் இறுதிக்கட்டத்தில் இந்தியாவிலிருந்த புத்த மதம் பெரிதும் வீழ்ச்சியடைந்திருந்தது. மேலும் இந்து சமயம் கோலோச்சிய காலமுமாகும். மத மற்றும் மதச்சார்பற்ற கட்டிட பாணிகள் பல்வேறு பரிமாணாங்களுடன் பல்வகை வடிவங்களை எடுத்தன. பிற்காலத்திய மாபெரும் கட்டிட மாற்றங்களுக்கு ஈடு கொடுத்து தக்க வைக்கும் வகையில் இஸ்லாம் மற்றும் ஐரோப்பியர்களின் வருகையால் கொண்டுவரப்பட்ட சில சக்திவாய்ந்த மாற்றங்களுக்குப் பிறகும் அவை தக்கவைத்துக்கொண்டன.  
மிகவும் ஆரம்பகால இந்திய கட்டிடக்கலை முழுக்க மரத்தால் இழைக்கப்பட்டது. இது கிட்டத்தட்ட எப்போதும் சிதைந்தாகவோ, எரிந்ததாகவோ, அல்லது செங்கல், போன்ற சுதைவடிவ மறுபயன்பாட்டிற்காக எடுத்துச் செல்பவையாகவோ இருந்தன. கிமு 250 ஆம் ஆண்டில் தொடங்கி, பெரிய அளவிலான இந்திய கற்சிலைக் கட்டிடக்கலை, குறிப்பாக முக்கியமானதாக இருந்தது. ஏனெனில் அதில் பெரும்பாலானவை சமகாலங்களில் கட்டப்பட்ட கட்டிடங்களிலிருந்து தெளிவாக மாறுபட்டிருந்தன, அவற்றில் எந்த உதாரணமும் மீதம் இல்லை. அடித்தளம் தோண்டப்படுவதற்கு பல முக்கியமான தளங்கள் மட்டுமே எஞ்சி உள்ளன, ஆனால் கட்டமைப்புகளின் மேற்பகுதிகள் முற்றிலும் மறைந்துவிட்டன.  
வெண்கலக் காலத்தில், சிந்து சமவெளி நாகரிகத்தில் முதல் நகரங்கள் தோன்றின. கிமு 1200ம் ஆண்டிலேயே கங்கை சமவெளிகளில் கோட்டை நகரங்களின் தோற்றத்துடன், வடக்கு கருப்பு மெருகூட்டப்பட்ட பொருட்களின் வனப்புடன் நகரமயமாக்கல் தொடங்கப்பெற்றிருந்தது. இந்திய நாணயங்கள் மற்றும் இந்திய கட்டிடக்கலையில் கல் பெரும்பாலும் பயன்படுத்தப்பட்டதால் மகாசன பாத காலம் என வகைப்படுத்தப்பட்டது. மௌரியக் காலம் இந்திய கட்டிடக்கலையின் பாரம்பரியக் காலத்தின் தொடக்கமாகக் கருதப்படுகிறது. ஆரம்ப இடைக்கால காலத்தில் நாகரா மற்றும் திராவிட கட்டிடக்கலை பாணிகள் இந்து மறுமலர்ச்சியின் எழுச்சி மற்றும் இந்திய துணைக் கண்டத்தில் இந்து கோயில் கட்டிடக்கலை முக்கிய பங்குடன் வளர்ந்தன.
# பண்டைய இந்திய கட்டிடக்கலை

## வரலாற்றுக்கு முந்தைய காலம்

### பாகோர் பழங்காலக் கோயில்

இந்தியாவின் மத்தியப் பிரதேசத்திலுள்ள, சித்தி மாவட்டத்தில் பாகோரில் தெய்வத்தை வழிபடுவதற்காக அர்ப்பணிக்கப்பட்ட கிமு 1 க்கிற்கும் முந்தைய பழங்கற்காலத்திலிருந்த ஒரு வலுவான கோயிலாகக் கண்டறியப்பட்டுள்ளது.
# அசாமின் கலைகள்

அசாமின் கலைகள் கிழக்கத்திய மிக வழமையான ஆடை, கட்டிடம், சிற்பம் மற்றும் ஓவியம் போன்ற கலைநயங்களைக் கொண்டுள்ளன.
# அசாமின் கலைகள்

## சிற்பம் மற்றும் கட்டிடக்கலை

அசாம் மாநில, கோல்பாரா மாவட்டத்திலும் அதைச் சுற்றியுள்ள பகுதிகளிலும் கண்டறியப்பட்ட தொல்லியல் படிமங்கள் இதற்குச் சான்றாகும். தொன்மையான மௌரிய காலத்திய தாது கோபுரங்கள் பண்டைய கலை மற்றும் கட்டிடக்கலை படைப்புகளின் ஆரம்பகால ஆதாரங்களாக (கி.மு 300 முதல் கி.பி 1000 வரை) தோபோர்போடியாவில் (தபர்வதியா) கண்டுபிடிக்கப்பட்டன. மேலும், நினைவுச்சின்ன கட்டிடக்கலை எச்சங்கள், தேஜ்பூரில் சட்டத்துடன் கூடிய ஓர் அழகான கதவு, பண்டைய அசாமில் குப்தப் பேரரசின் காலத்தின் சாரநாத் கலைப் பள்ளியிலிருந்த கலைப் படைப்புகளும் சிறந்த சான்றுகளாகும். மகத அரசுடன் அப்போதைய காமரூபரின் நட்புறவு காரணமாக குப்தர்களின் செல்வாக்கில் உருவான கட்டிடக்கலைகள் மிகவும் முக்கியத்துவம் வாய்ந்தவையாகக் கொள்ளப்படுகின்றன. மேலும், உள்ளூர் கலை வடிவங்களின் வளர்ச்சியை ஊக்குவிக்கும் வகையில் உள்ளூர் கருத்தாக்கங்களுடன் காட்சிப்படுத்துகின்றன. சில சமயங்களில் தென்கிழக்கு ஆசியா நாடுகளின் உருவ, கட்டிட வடிவமைப்பையும் ஒத்துள்ளன. அசாம் முழுவதும் தற்போது நாற்பதுக்கும் மேற்பட்ட பண்டைய தொல்பொருள் இடங்கள் கண்டுபிடிக்கப்பட்டுள்ளன. அவற்றுள் நூற்றுக்கணக்கான சிற்பங்களும், கட்டிடக்கலை எச்சங்களாகவும், மீதமுள்ள கோயில்களும், அரண்மனைகளும் மற்றும் கருக்களும் உள்ளன. மேலும் பல பிற்பகுதியின்-இடைக்கால கலை மற்றும் கட்டிடக்கலை படைப்புகளுக்குச் சான்றாய் விளங்குகின்றன. கட்டிடங்களின் சுவர்களில் கிடைக்கும் ரங் கர், ஜாய்டோல் போன்ற உருவங்கள் கலைப் படைப்புகளுக்கு குறிப்பிடத் தகுந்த எடுத்துக்காட்டுகளாகும்.
# அசாமின் கலைகள்

## ஓவியங்கள்

அசாமின் கலை நயம் பல்வேறு பரிமாணங்களைக் கொண்டது. அழகிய வேலைப்படுகளுடன் ஓவியம் வரைவது அசாமின் பண்டைய பாரம்பரியங்களுள் ஒன்றாகும். பண்டைய வழக்கங்களை சீனப் பயணியான சுவான்ஸாங் (கிபி 7ஆம் நூற்றாண்டு) பதிவுகளிலிருந்து அறியலாம். காமரூப மன்னர் பாஸ்கர் வர்மா மகத மன்னர் ஹர்ஷவர்தனாவுக்கு ஓவியங்கள் மற்றும் வர்ணம் பூசப்பட்ட பொருட்கள் உட்பட பல பொருட்களை பரிசளித்ததாக அந்த பதிவில் குறிப்பிடப்பட்டுள்ளது. அவற்றுள் சில அசாமிய பட்டு மீது படைக்கப்பட்ட கலைவடிவங்களாக இருந்தன. இடைக்காலத்திலிருந்து கிடைக்கப்பெற்ற பல கையெழுத்துப் பிரதிகள் பாரம்பரிய ஓவியங்களின் சிறந்த எடுத்துக்காட்டுகளைப் ப்ரதிபலிக்கின்றன. இத்தகைய இடைக்கால படைப்புகளில் மிகவும் பிரபலமானவை ஹஸ்திவிட்யர்ணவா (யானைகளைப் பற்றிய ஓர் ஆய்வுக் கட்டுரை), சித்ரா பாகவதம் மற்றும் கீதா கோவிந்தா போன்றவையும் காணப்படுகின்றன. இடைக்கால ஓவியர்கள் ஹங்கூல் மற்றும் ஹைத்தல் போன்ற உள்ளூரில் தயாரிக்கப்பட்ட ஓவியப் பொருட்களைப் பயன்படுத்தினர். இடைக்கால அசாமிய இலக்கியம் சித்திரக்காரர்கள் மற்றும் படுவாக்களைப் போற்றுகின்றன. பாரம்பரிய அசாமிய ஓவியங்கள் சித்ரா பாகவதம் போன்ற இடைக்கால படைப்புகளில் உள்ள கருத்துக்கள் மற்றும் வடிவமைப்புகளின் கலை வடிவங்களாக உருப்பெற்றுள்ளன.  
அசாமில் பல புகழ்பெற்ற சமகால ஓவியர்கள் உள்ளனர். குவஹாத்தி<nowiki/>யில் உள்ள குவஹாத்தி கலைக் கல்லூரியானது அசாமியக்கலை வளர்ச்சி சார்ந்த கல்விக்கான அசாமிய அரசு நிறுவனங்களுள் ஒன்றாகும். அசாம் பல்கலைக்கழகத்தின் காட்சிகலைத் துறை (மத்திய பல்கலைக்கழகம்) வடகிழக்கு இந்தியாவின் முக்கியத் துறைகளுள் ஒன்றாகும். இது பயன்பாட்டு கலைகள், வரைகலை மற்றும் ஓவியங்களில் நிபுணத்துவ திட்டத்துடன் காட்சிக் கலைகளில் முனைவர் பட்டப் படிப்பையும் கொண்டுள்ளது. மேலும், மாநிலம் முழுவதும் பல கலைச்சங்கங்கள் மற்றும் அரசு சாரா குழுக்களும் உள்ளன, மேலும் குவஹாத்தி கலைஞர்கள் சங்கம் குவஹாத்தியை தலைமையிடமாகக் கொண்ட ஒரு முன்னணி அமைப்பாகும்.
# அசாமின் கலைகள்

## பீங்கான்

அசாமின் குமார் மற்றும் ஹீரா சமூகத்தினர் அசாமிய மட்பாண்டங்கள் தயாரிக்கும் பாரம்பரியத்தைக் கொண்டுள்ளனர்.
# அசாமின் கலைகள்

## ஆடை கலை வடிவங்கள்

அசாமின் பெரிய பழங்குடி குழுக்களுள் ஒன்றான மிஸிங் மக்கள் ஜவுளி உற்பத்தியில் வளமான வரலாற்றைக் கொண்டுள்ளனர். இந்த பாரம்பரியத்தில் வடிவமைப்புகள் பெரும்பாலும் மத உரை மற்றும் இயற்கையின் கருத்தாக்கங்களை அடிப்படையாகக் கொண்டவை.  
சிவப்பு நிற சாயத்தால், வெள்ளை ஆடைகளில் வடிவமைக்கப்படும் கமோசாக்கள், பெண்களால் விரும்பி அணியப்படும் மேகேலா சடோர், ஜாபி எனப்படும் தொப்பிகள், அசாமின் அடையாளச் சின்னங்களாகும்.
# சோடியம் இருதயோபாசுபேட்டு

**சோடியம் இருதயோபாசுபேட்டு** (*Sodium dithiophosphate*) Na<sub>3</sub>PS<sub>2</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியம் டைதயோபாசுபேட்டு என்ற பெயராலும் இந்த உப்பு அறியப்படுகிறது. பொதுவாக நீரேற்றப்பட்ட திடப்பொருளாகவோ அல்லது சோடியம் மோனோதயோபாசுபேட்டு மற்றும் சோடியம் டிரைதயோபாசுபேட்டு போன்ற பிற தயோபாசுபேட்டுகளுடன் சேர்ந்து நீர் கரைசலாகவோ இந்த உப்பு வழங்கப்படுகிறது. இச்சேர்மம் நிறமற்ற ஒரு சேர்மமாகும். ஆனால் வணிக மாதிரிகள் அசுத்தங்கள் இருப்பதால் கருமையாகத் தோன்றும். மாலிப்டினத்தை அதன் தாதுக்களிலிருந்து தனிமைப்படுத்த சோடியம் இருதயோபாசுபேட்டு பயன்படுகிறது.
# சோடியம் இருதயோபாசுபேட்டு

## தயாரிப்பு

பாசுபரஸ் பெண்டாசல்பைடின் அடிப்படையான நீராற்பகுப்பு வினையுடன் தொடங்கி பலபடி நிலை செயல்முறையில் தயாரிக்கப்படுகிறது:
:P<sub>2</sub>S<sub>5</sub> + 6 NaOH → 2 Na<sub>3</sub>PO<sub>2</sub>S<sub>2</sub> + H<sub>2</sub>S + 2 H<sub>2</sub>O
குறிப்பாக ஒரு நீர் கரைசலாக சூடாக்கும் போது இந்த உப்பு Na<sub>3</sub>PO<sub>2</sub>S<sub>2</sub><sup>.</sup>(H<sub>2</sub>O)<sub>11</sub> என்ற நீரேற்றாகத் தனிமைப்படுத்தப்பட்டு நீராற்பகுப்புக்கு ஆளாகிறது:
:Na<sub>3</sub>PO<sub>2</sub>S<sub>2</sub> + 2 H<sub>2</sub>O → Na<sub>3</sub>PO<sub>3</sub>S + H<sub>2</sub>S
எக்சு கதிர் படிகவியல் முடிவு சோடியம் இருதயோபாசுபேட்டு சேர்மத்தின் கட்டமைப்பை வழங்குகிறது.
# சோடியம் இருதயோபாசுபேட்டு

## பயன்பாடுகள்

தாதுக்களின் பிற கூறுகளிலிருந்து மாலிப்டினைட்டை (MoS<sub>2</sub>) சுத்திகரிப்பதில் இந்த உப்பு ஒரு மிதவை முகவராகப் பயன்படுத்தப்படுகிறது. இங்கு இது பொதுவாக "நோக்சு வினைப்பொருள்" என்று அழைக்கப்படுகிறது. (1948 ஆம் ஆண்டில் காப்புரிமை பெற்ற சார்லசு எம். நோக்சு என்பவரின் பெயரால் இவ்வினையாக்கிக்கு அப்பெயரிடப்பட்டது). பாசுபரசு பெண்டாசல்பைடை சோடியம் ஐதராக்சைடுடன் சேர்த்து வினைபுரியச் செய்வதன் மூலம் இந்த உப்பு உருவாகிறது. பெரும்பாலும் அசுத்த வினையாக்கிகளைப் பயன்படுத்தி விரும்பிய உப்பு மற்றும் தொடர்புடைய தயோபாசுபேட்டுகள் மற்றும் ஆக்சிசனேற்றப்பட்ட இனங்களின் கலவையைக் கொடுக்கிறது. பொதுவாக நீர்வெறுப்புத் தன்மை கொண்ட மாலிப்டினைட்டு துகள்கள், இந்த உப்பின் முன்னிலையில் நீர்விருப்பத் தன்மை கொண்ட துகள்களாக மாறுகின்றன. இந்த சூழலில், நோக்சு வினைப்பொருள் "மனச்சோர்வு மருந்து" என்று அழைக்கப்படுகிறது, ஏனெனில் இது மாலிப்டினைட்டு அல்லாத மற்ற திடப்பொருட்களின் மிதக்கும் போக்கை அடக்குகிறது.
# வேலூர் முள் கத்திரிக்காய்

**வேலூர் முள் கத்திரிக்காய்** (*Vellore Spiny brinjal*) என்பது இந்திய மாநிலமான தமிழ்நாட்டில் வளர்க்கப்படும் ஒரு கத்திரிக்காய் வகை ஆகும். இது வேலூர் மாவட்டத்தில் உள்ள இலவம்பாடி கிராமத்திலிருந்து உருவான ஒரு வெப்பமண்டலக் காய்கறி பயிராகும். இது முதன்மையாக வேலூர் மாவட்டத்தில், குறிப்பாக அணைக்கட்டு, கணியம்பாடி, குடியாத்தம், கீழ்வைத்தியான் குப்பம், வேலூர், காட்பாடி, பேரணாம்பட்டு பகுதிகளில் பயிரிடப்படுகிறது.  
இதன் இந்திய புவிசார் குறியீட்டின் கீழ், இது "வேலூர் முள் கத்திரிக்காய்" என்று குறிப்பிடப்படுகிறது.
# வேலூர் முள் கத்திரிக்காய்

## பெயர்

வேலூர் முள் கத்திரிக்காய் வேலூரின் ஒரு மதிப்புமிக்க, பூர்வீகக் காய்கறி பயிராகும். மேலும் இது வேலூர் எனும் இப்பயிர் விளையும் இடத்தால் பெயரிடப்பட்டது. இந்தக் கத்திரிக்காய் வகைத் தனித்துவமான முட்கள் காரணமாக எளிதில் அடையாளம் காணக்கூடியதாக இருப்பதால் "முள் கத்தரி" என்று அழைக்கப்படுகிறது.
# வேலூர் முள் கத்திரிக்காய்

## பெயர்

### உள்ளூர் பெயர்

இது உள்ளூர் மாநில மொழியான, தமிழ் மொழியில் 'இலவம்பாடி முள் கத்திரி' என்று அழைக்கப்படுகிறது. இந்தப் பெயர் இதன் தோற்றக் கிராமமான இலவம்பாடியைக் குறிக்கிறது. மேலும் முள் என்பது நேரடியாக முட்களைக் குறிக்கின்றது.
# வேலூர் முள் கத்திரிக்காய்

## விளக்கம்

வேலூர் முள் கத்திரிக்காய் பற்றிய சில குறிப்புகள்:
# வேலூர் முள் கத்திரிக்காய்

## விளக்கம்

### பண்புகள்

- இந்த வகை இளஞ்சிவப்பு நிறத்தில், வெள்ளைக் கோடுகளுடன், பச்சை நிறம் கலந்த பளபளப்பான ஊதா நிறத்துடன் முட்டை வடிவத்தைக் கொண்டுள்ளது. இது சில விதைகளுடன் மென்மையான, சதைப்பற்றுடன் கூடியது. கத்தரிக்காய் ஒவ்வொன்றும் சராசரியாக 40 கிராம் எடை கொண்டது.
# வேலூர் முள் கத்திரிக்காய்

## விளக்கம்

### சாகுபடி

- இந்த வகை முதன்மையாக வேலூர் மாவட்டத்தில் பயிரிடப்படுகிறது. சம்பா சாகுபடி, குறுவை, கோடை ஆகிய மூன்று பருவங்களில் சாகுபடி செய்ய ஏற்றது. இது வறட்சியினையும் அதிக வெப்பநிலையையும் தாங்கி வளரக்கூடியது.
# வேலூர் முள் கத்திரிக்காய்

## விளக்கம்

### சமையல் பயன்கள்

- இந்த வகையை அவித்தல், பார்பிக்யூயிங், பொரித்தல், வறுத்தல், ஆவியில் வேகவைத்தல், ஊறுகாய் செய்தல் உள்ளிட்ட பல்வேறு வழிகளில் சமையல் செய்யலாம். பிரியாணிக்கு தல்சா, கத்திரிக்காய் சர்வா, சாம்பார், வத்தல் குழம்பு, பொரியல், மாலை நேரச் சிற்றுண்டி போன்ற துணை உணவுகள் செய்வதற்கும் ஏற்றது.
# வேலூர் முள் கத்திரிக்காய்

## விளக்கம்

### தனித்துவமான அம்சங்கள்

- கத்திரிக்காய் உண்ணும் பகுதியினைத் தவிர, தாவரத்தின் அனைத்துப் பகுதிகளிலும் முட்கள் உள்ளன. எனவே செடியிலிருந்து காய் பறிக்கத் திறமையான விவசாயிகள் தேவை. முட்கள் நிறைந்த செடியாக இருந்தாலும், கத்திரிக்காய் மென்மையாகச் சதைப்பற்றுடன் உள்ளது.
# வேலூர் முள் கத்திரிக்காய்

## புவிசார் குறியீடு

வேலூர் முள் கத்தரி, பிப்ரவரி 22, 2023 அன்று இந்திய அரசின் கீழ் உள்ள புவிசார் குறியீடுகள் பதிவேட்டில் புவிசார் குறியீடு தகுதி பெற்றது. இத்தகுதி 28 அக்டோபர் 2031 வரை செல்லுபடியாகும்.  
வேலூரைச் சேர்ந்த தென்னிந்தியப் பன்முக மாநில வேளாண் கூட்டுறவுச் சங்கம், வேலூர் முள் கத்திரிக்காயின் புவிசார் குறியீட்டுப் பதிவை முன்மொழிந்தது. அக்டோபர் 2021-இல் விண்ணப்பத்தைத் தாக்கல் செய்த பிறகு, சென்னையில் உள்ள புவியியல் குறியீட்டுப் பதிவேட்டால் 2023ஆம் ஆண்டில் கத்திரிக்காய்க்குப் புவிசார் குறியீடு வழங்கப்பட்டது. இதனால் "வேலூர் முள் கத்திரிக்காய்" என்ற பெயர் இப்பகுதியில் வளர்க்கப்படும் கத்திரிக்காய்க்கு மட்டுமே பிரத்தியேகமாக வழங்கப்படுகிறது. இதன் மூலம் இது தமிழ்நாட்டிலிருந்து புவிசார் குறியீடு பெற்ற முதல் கத்திரிக்காய் வகையாகவும், தமிழ்நாட்டிலிருந்து புவிசார் குறியீடு பெற்ற 46வது பொருளாகவும் ஆனது.  
புவியியல் குறியீடு கத்திரிக்காயைச் சட்டவிரோத விற்பனை, சந்தைப்படுத்தலிலிருந்து பாதுகாக்கிறது. மேலும் இதற்குச் சட்டப் பாதுகாப்பையும் தனித்துவமான அடையாளத்தையும் வழங்குகிறது.
# வேலூர் முள் கத்திரிக்காய்

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
- கத்தரிக்காய்
# வயநாடு சீரகசாலா அரிசி

**வயநாடு சீரகசாலா அரிசி** (*Wayanad Jeerakasala rice*) என்பது தென்னிந்திய மாநிலமான கேரளாவில் முக்கியமாக வளர்க்கப்படும் தங்க மஞ்சள் நிறத்துடன் கூடிய பாரம்பரிய, பாசுமதி அல்லாத, நடுத்தர நறுமண அரிசி வகையாகும். இது வயநாடு மாவட்டத்தில் பொதுவாகவும் பரவலாகவும் பயிரிடப்படும் ஒரு பயிர். இதே பகுதியைச் சேர்ந்த மற்றொரு வகை, வயநாடு காந்தகசாலா அரிசி. இது இதன் சந்தன மனத்திற்காகவும் சுவைக்காகவும் பெயர் பெற்றது. வயநாடு சீரகசாலா அரிசி தோற்றத்திலும் சுவையிலும் சீரகத்தை ஒத்திருக்கிறது. ஆனால் மிகவும் தனித்துவமானது.  
இந்தியப் புவிசார் குறியீட்டின் கீழ், இது "வயநாடு சீரகசாலா அரிசி" என்று குறிப்பிடப்படுகிறது.
# வயநாடு சீரகசாலா அரிசி

## பெயர்

வயநாட்டில் சீரகசாலா அரிசி ஒரு மதிப்புமிக்க பயிராகும். மேலும் இது பயிரிடப்படும் இந்த இடத்தின் பெயரால் இது அழைக்கப்படுகிறது. "சீரா" என்றால் சீரகம் என்றும், "கசாலா" என்றால் உள்ளூர் மொழியான மலையாளத்தில் விதை என்றும் பொருள்.
# வயநாடு சீரகசாலா அரிசி

## விளக்கம்

வயநாடு சீரகசாலா அரிசியின் பண்புகள்
# வயநாடு சீரகசாலா அரிசி

## விளக்கம்

### பண்புகள்

- வயநாடு சீரகசாலா அரிசி அதன் மணம், சீரகத்தின் நறுமணத்திற்கு இணையானது. இதன் தனித்துவத்திற்குக் காலநிலை நிலைமைகள், பல்வேறு வகைகள், இயற்கை சாகுபடி முறைகள் ஆகியவை காரணம். வயநாட்டின் பள்ளத்தாக்கு அடிப்பகுதியில் வளர்க்கப்படும் குறைந்த வெப்பநிலை இந்த மணம் கொண்ட அரிசி வகையைப் பயிரிடுவதை ஊக்குவிக்கிறது.
# வயநாடு சீரகசாலா அரிசி

## விளக்கம்

### சாகுபடி

- வயநாடு சீரகசாலா நெல் நாஞ்சா பருவத்தில் (சம்பா) பாரம்பரிய அறிவு, நடைமுறைகளைப் பயன்படுத்திப் பயிரிடப்படுகிறது. வயநாட்டின் பழங்குடியினர், குறிச்சியார்கள், குறும்பர்கள் உட்பட, தங்கள் வாழ்வாதாரம் மற்றும் உணவுப் பாதுகாப்பிற்காக நெல்லை நம்பியுள்ளனர். வயநாடு செட்டிகள், குறிச்சியா, குருமா பழங்குடி குழுக்கள் பாரம்பரியமாக இந்த நெல் வகையைப் பயிரிடுகின்றனர். எதிர்காலச் சந்ததியினருக்காக இதைப் பாதுகாக்கவும் உறுதிபூண்டுள்ளனர்.
# வயநாடு சீரகசாலா அரிசி

## விளக்கம்

### பயன்பாடு

- இந்த அரிசி நெய் சாதம் தயாரிக்கப் பயன்படுகிறது. இது "நெய்சோர்" என்றும் அழைக்கப்படுகிறது. இது கேரள முஸ்லிம்களின் சுவையான உணவாகும். மேலும் இது ஒரு முக்கிய மாப்பிளமார் உணவு வகையாகும்.
# வயநாடு சீரகசாலா அரிசி

## புவிசார் குறியீடு

சீர்கசால அரிசி இந்திய அரசின் கீழ் உள்ள புவிசார் குறியீடு பதிவேட்டில் புவிசார் குறியீடு பதிவு தகுதியினை 4 அக்டோபர் 2010 அன்று பெற்றது. இத்தகுதி 22 செப்டம்பர் 2029 வரை செல்லுபடியாகும்.  
திருச்சூரில் உள்ள கேரள வேளாண் பல்கலைக் கழகம், வயநாட்டைச் சேர்ந்த *ஜில்லா சுகந்தா நெல்லுல்படக கர்சக சமிதி*, வயநாடு சீரகசாலா அரிசியின் புவிசார் குறியீடு பதிவு செய்ய முன்மொழிந்தன. செப்டம்பர் 2009-இல் விண்ணப்பத்தைத் தாக்கல் செய்த பிறகு, 2010ஆம் ஆண்டில் சென்னையில் உள்ள புவியியல் குறியீட்டுப் பதிவேட்டால் அரிசிக்குப் புவிசார் குறியீடு வழங்கப்பட்டது. இதனால் "வயநாடு சீரகசாலா அரிசி" என்ற பெயர் இப்பகுதியில் விளையும் அரிசிக்கு மட்டுமே பிரத்தியேகமாக வழங்கப்பட்டது. இதனால் இது பொக்காலி அரிசிக்குப் பிறகு கேரளாவிலிருந்து புவிசார் குறியிடு தகுதி பெரும் மூன்றாவது அரிசி வகையாகவும், கேரளாவிலிருந்து புவிசார் குறியீடு பெறும் 20வது வகைப் பொருளாகவும் மாறியது.  
புவிசார் குறியீடு அரிசியைச் சட்டவிரோத விற்பனை செய்தல், சந்தைப்படுத்தலிலிருந்து பாதுகாக்கிறது. மேலும் இதற்குச் சட்டப் பாதுகாப்பையும் தனித்துவமான அடையாளத்தையும் வழங்குகிறது.
# இந்தியா–அமெரிக்கா பாதுகாப்பு முடுக்க சுற்றுச்சூழல் அமைப்பு

**இந்தியா–அமெரிக்கா பாதுகாப்பு முடுக்க சுற்றுச்சூழல் அமைப்பு** (*India–United States Defense Acceleration Ecosystem*) என்பது இந்தியாவிற்கும் அமெரிக்காவிற்கும் இடையிலான தொழில்நுட்பம் மற்றும் பாதுகாப்புத் துறை ஒத்துழைப்பில் ஒரு போர்த்திறஞ்சார்ந்த கூட்டணியாகும்.
# இந்தியா–அமெரிக்கா பாதுகாப்பு முடுக்க சுற்றுச்சூழல் அமைப்பு

## பின்னணி

2023 ஆம் ஆண்டு சூன் மாதம் 21 ஆம் தேதியன்று வாசிங்டன், டி.சி.யில் அமெரிக்க-இந்திய வணிகக் குழுவால் நடத்தப்பட்ட ஒரு நிகழ்வில் அமெரிக்க பாதுகாப்புத் துறையும் இந்கிய பாதுகாப்பு அமைச்சகமும் சேர்ந்து இந்த கூட்டணி அமைப்பை தொடங்கின. நிகழ்வின் போது இந்தியா–அமெரிக்கா பாதுகாப்பு முடுக்க சுற்றுச்சூழல் அமைப்பு பங்கேற்பாளர்களுக்கான ஒத்துழைப்புத் திட்டத்தை விவரிக்கும் ஓர் உண்மைத்தாள் வெளியிடப்பட்டது. இந்தத் திட்டம் இரண்டு முக்கிய கருப்பொருள்களை மையமாகக் கொண்டிருந்தது. 'இருதரப்பு ஒத்துழைப்பு நெறிமுறை' மற்றும் 'பொது-தனியார் கூட்டாண்மைகள்' என்பன அந்த முக்கிய கருப்பொருள்களாகும்.  
அமைப்பின் தொடக்கவிழா, இந்தியப் பிரதமர் நரேந்திர மோடியின் மூன்று நாள் அமெரிக்கப் பயணத்துடன் ஒரே நேரத்தில் நடந்தது. இதை அமெரிக்க குடியரசுத்தலைவர் ஜோ பைடன் தொகுத்து வழங்கினார்.இந்த தொடக்கவிழா அமெரிக்க-இந்திய விமர்சன மற்றும் வளர்ந்து வரும் தொழில்நுட்ப முன்முயற்சி செயல்படுத்தப்பட்ட சிறிது நேரத்திலேயே நடந்தது என்பது குறிப்பிடத்தக்கதாகும்.(iCET)
# மராட்டிபாளையம்

**மராட்டிபாளையம்** என்பது இந்தியா தமிழ்நாடு மாநிலத்தின் வேலூர் மாவட்டத்திலுள்ள ஆலங்காயம் ஊராட்சி ஒன்றிய வெள்ளக்குட்டை ஊராட்சி ஒரு புறநகர்ப் பகுதியாகும்.
# மராட்டிபாளையம்

## அமைவிடம்

கடல் மட்டத்திலிருந்து சுமார் 332.23 மீ. உயரத்தில், என்ற புவியியல் ஆள்கூறுகள் கொண்டு மராட்டிபாளையம் அமையப் பெற்றுள்ளது.
# மராட்டிபாளையம்

## அரசியல்

மராட்டிபாளையம் பகுதியானது, வாணியம்பாடி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, வேலூர் மக்களவைத் தொகுதி சார்ந்தது.
# நிலோபர் பக்தியார்

**நிலோபர் பக்தியார்** (*Nilofar Bakhtiar*) பாக்கித்தானைச் சேர்ந்த ஓர் பொது அதிகாரி ஆவார். வெளியிடத்தில் வேறொரு ஆணை கட்டிப் பிடித்த குற்றச்சாட்டில் சிக்கி தான் பதவி விலகும் வரை இவர் பாக்கித்தான் பிரதமர் சௌகத் அசீசின் அமைச்சரவையில் சுற்றுலாவுக்கான மத்திய அமைச்சராக இருந்தார். இவர் பாக்கித்தான் நாடாளுமன்றத்தின் மேலவை உறுப்பினராக இருந்தார். நிலோபர் பெண்களின் சமூக அந்தஸ்தை மேம்படுத்துவதற்கும், சுகாதாரம் மற்றும் கல்வித் துறைகளிலும் பணியாற்றியுள்ளார்.
# நிலோபர் பக்தியார்

## இளமை வாழ்க்கை

நிலோபர், பாக்கித்தானின் பஞ்சாபிலுள்ள அதாலி எனும் ஊரில் ஒரு பஞ்சாபி முஸ்லிம் குடும்பத்தில் பிறந்தார். இவர்கள் குடும்பம் சமூகப் பணி மற்றும் இராணுவ சேவையின் பின்னணியைக் கொண்டுள்ளது. பின்னர் இவர் 2018 இல் முன்னாள் பாக்கிதானிய துடுப்பாட்டத் தலைவரான இம்ரான் கானால் நிறுவப்பட்ட பாக்கித்தான் தெகுரீக்கே இன்சாபு கட்சியில் சேர்ந்தார்.
# நிலோபர் பக்தியார்

## குடும்பம்

நிலோபர், அகமத் பக்தியார் என்பவரை மணந்தார். இவர்களுக்கு இரண்டு மகன்களும் மற்றும் ஒரு மகளும் உள்ளனர்.  
பாராசூட்டிலிருந்து குதித்த பிறகு இந்த அரவணைப்பை அவருக்கு தெரிவித்த ஒரு வாழ்த்தாகவே தான் கருதியதாக நிலோபர் விவரித்தார். 2005 காஷ்மீர் நிலநடுக்கத்தால் பாதிக்கப்பட்டவர்களுக்கு பணம் திரட்டுவதற்காக இந்த தாவல் திட்டமிடப்பட்டது.  
2007 மே 21 அன்று, சில ஆதாரங்களின்படி, பாராசூட் சர்ச்சை காரணமாக சுற்றுலாத்துறை அமைச்சர் பதவியை விட்டு விலகுவதாக நிலோபர் அறிவித்தார். பாக்கித்தானின் பிரதமர் சௌகத் அசீசு இந்த பதவி விலகலை நிராகரித்தார். ஆனால் நிலோபர் அவரை வலியுறுத்தி அதனை ஏற்கச் செய்தார். பத்வாவின் பின்னணியில் உள்ள மதகுருமார்கள் மீது வழக்குத் தொடர இவர் திட்டமிட்டார்.  
நிலோபர் தனக்கு எதிரான பத்வா பிரச்சாரம் குறித்து புகார் அளித்தார். மேலும் நாடாளுமன்ற நிலைக்குழுவிடம் தனது உயிருக்கு அச்சுறுத்தல் இருப்பதாகக் கூறினார். பின்னர், தனது அமைச்சரவை சகாக்கள் இந்த விவகாரத்தில் தனக்கு ஆதரவாக நிற்கத் தவறியதால் ஏமாற்றமடைந்ததாகக் கூறினார்.
# இரேணைட்டு

**இரேணைட்டு** (*Rheniite*) என்பது ReS<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மிகவும் அரிதான இரேனியம் சல்பைடு கனிமம் என்று வகைப்படுத்தப்படுகிறது. முச்சரிவச்சுடன் - சமச்சீர் மைய முச்சரிவு படிக வகையில் படிகமாகிறது. எரிமலையின் செயல்பாட்டிலுள்ள சூடான எரிமலை வாய்களி காணப்படுகிறது.  
கண்டுபிடிக்கப்பட்ட இரேனியம் தனிமத்தின் தாதுக்களில் முதல் தாதுக்களில் இரேணைட்டு தாதுவும் ஒன்றாகும். அறியப்பட்ட மற்றொரு அங்கீகரிக்கப்பட்ட இரேனியம் கனிமமானது சல்பைடு தாதுவாகிய தர்கியானைட்டு ஆகும். மாலிப்டினைட் கனிமத்தில் 0.2% வரை ரைரேனியம் கிடைப்பதால், வணிகரீதியாக வெட்டியெடுக்கப்பட்ட அனைத்து இரேனியமும் மாலிப்டினம் சுரங்கத்தின் துணைப் பொருளாகப் பெறப்படுகிறது. சாப்பினைட்டு எனப்படும் மதிப்பிழந்த இரேனியம் சல்பைடு வழக்கொழிந்து விட்டது.  
வடகிழக்கு கிரேக்கத்தில் உள்ள பகோனி ராச்சி Mo-Cu-Te-Ag-Au படிவுகளில் இரேணைட்டு இருப்பது பதிவாகியுள்ளது. அங்கு இது தொடர்புடைய குவார்ட்சு இழைகளில் மாலிப்டினத்துடன் சேர்ந்து காணப்படுகிறது.  
இரேணைட்டு கனிமத்தை பன்னாட்டு கனிமவியல் சங்கம் Rhn என்ற குறியீட்டால் அடையாளப்படுத்துகிறது.
# இந்தியக் கடற்படைத் தரவரிசைகளும் சின்னங்களும்

**இந்திய கடற்படை தரவரிசைகள் மற்றும் சின்னங்கள்** (*Indian Navy ranks and insignia*) முந்தைய இராயல் இந்தியன் கடற்படையிடமிருந்து பெறப்பட்ட தரங்கள் மற்றும் சின்னங்களின் ஒரு குறிப்பிட்ட படிநிலையைப் பின்பற்றி பயன்படுத்தப்படுகின்றன.
# இந்தியக் கடற்படைத் தரவரிசைகளும் சின்னங்களும்

## வரலாறு

### 1947-1923

1947 ஆம் ஆண்டு இந்தியா சுதந்திரம் பெற்றவுடன், அந்த நாடு பிரிட்டிசு பொதுநலவாய நாடுகளுக்குள் ஓர் ஆதிக்க நாடாக மாறியது; இருப்பினும், ஆயுதப் படைகள், அதாவது பிரித்தானிய இந்திய இராணுவம், இராயல் இந்திய கடற்படை மற்றும் இராயல் இந்திய விமானப்படை ஆகியவை மன்னர் நான்காம் ஜார்ஜின் தலைமைத் தளபதியின் கீழ், சுதந்திரத்திற்கு முந்தைய அந்தந்த பதவிகளையும் தொடர்புடைய சின்னங்களையும் தக்க வைத்துக் கொண்டன.  
1949 ஆம் ஆண்டு மே மாதத்தில் இந்தியா<nowiki/>வின் தொடக்க தலைமை ஆளுநராகவும் ஒரு கடற்படை அதிகாரியுமாகவும் இருந்த லார்டு மவுண்ட்பேட்டன், பிரதமர் சவகர்லால் நேருவுக்கு இந்திய ஆயுதப் படைகளின் பெயர்கள் மற்றும் சின்னங்கள் என்ற தலைப்பில் ஒரு குறிப்பை அனுப்பினார். அக்குறிப்பில் பிரித்தானிய முடியின் கீழ் ஆனால் நடைமுறையளவில் முழுத் தன்னாட்சி பெரும்போது செயல்படுத்தப்பட வேண்டிய ஆயுதப் படைகளின் பெயரிடல் தொடர்பான பரிந்துரைகளின் பட்டியல் இருந்தது. அந்தக் குறிப்பில், எதிர்கால இந்தியப் படை அதன் முன்னோடிகளின் பெயரிடல் மரபை முடிந்தவரை தக்க வைத்துக் கொள்ள வேண்டும் என்று மவுண்ட்பேட்டன் முன்மொழிந்திருந்தார். இராயல் இந்தியன் கடற்படையின் அணிகள், சின்னங்கள் மற்றும் சீருடைகளைத் தக்க வைத்துக் கொள்ள வேண்டும் என்று அவர் வாதிட்டார்; இந்த தக்கவைப்புகளுக்கு ஒரே விதிவிலக்கு படையின் கடற்படைக் கொடி மட்டுமேயாகும். ஆங்கிலேயர்களின் தேசியக்கொடிக்கு மாற்றாக இந்திய மூவர்ணக் கொடியைக் இடம்பெறச் செய்யும் வகையில் மாற்றியமைத்துக் கொள்ளலாம் என்பதே விதிவிலக்காக இருந்தது. செப்டம்பர் 1949 ஆம் ஆண்டு செப்டம்பர் மாதத்தில் நேரு அந்த திட்டங்களை நாட்டின் பாதுகாப்பு அமைச்சர் பல்தேவ் சிங்கிற்கு அனுப்பினார். மவுண்ட்பேட்டனின் பரிந்துரைகளைப் பரிந்துரைத்தார். இதன் விளைவாக 1950 ஆம் ஆண்டு சனவரி மாதம் 26 அன்று இந்தியா குடியரசாக உருவானபோது அவை அமல்படுத்தப்பட்டன.
# இந்தியக் கடற்படைத் தரவரிசைகளும் சின்னங்களும்

## வரலாறு

### 2023 மாற்றங்கள்

2022 ஆம் ஆண்டு திசம்பர் மாதத்தில் இந்திய கடற்படைத் தளபதி அட்மிரல் ஆர். அரி குமார், படையின் தரவரிசை அமைப்பில் பல மாற்றங்களை முன்மொழிந்தார், அதாவது, குட்டி அதிகாரி என்ற பதவியைக் குறைத்து, இந்திய கடற்படையின் தரவரிசையை இந்திய தரைப்படை மற்றும் இந்திய விமானப்படையின் தரவரிசையுடன் ஒருங்கிணைக்கும் திட்டத்தை முன்மொழிந்தார். ஏனெனில் தற்போதைய தரவரிசை பெயரிடல் காலனித்துவ மனநிலையை பிரதிபலிக்கிறது என்று பலராலும் நம்பப்படுவதாக அவர் கருதினார்.  
2023 ஆம் ஆண்டு அக்டோபர் மாதத்தில் இந்திய கடற்படை தரவரிசை அமைப்பை மதிப்பாய்வு செய்ததைத் தொடர்ந்து, அதிகாரி தரவரிசைக்குக் கீழே உள்ள பணியாளர் பிரிவின் தரவரிசை பெயரிடல் பாலின-நடுநிலைக் கண்ணோட்டத்தை பிரதிபலிக்கும் வகையில் திருத்தப்படும் என்று இந்திய கடற்படை அறிவித்தது. அதிகாரி தரவரிசைக்குக் கீழே உள்ள பணியாளர் பிரிவின் ஏழு பதவிகளுக்கு இந்திய வம்சாவளி பெயர்கள் ஒதுக்கப்படும் என்று பல ஆதாரங்கள் சுட்டிக்காட்டின. மார்ச் 2024 ஆம் ஆண்டு மார்ச்சு மாதத்தில் ஆர். அரி குமார் "சீமேன்" என்ற பெயருக்குப் பதிலாக பாலின-நடுநிலையான "நௌசைனிக்" எனப்படும் கடற்படை வீரர் என்று மாற்ற வேண்டும் என்று பரிந்துரைத்தார்.  
இதன் விளைவாக, இந்திய கடற்படையின் 2023 ஆம் ஆண்டு கடற்படை தின கொண்டாட்டங்களின் போது திருத்தத் திட்டம் விளம்பரப்படுத்தப்பட்டது. பிரதமர் நரேந்திர மோடி, இந்திய வம்சாவளி மரபுகளை பிரதிபலிக்கும் வகையில் தரவரிசை அமைப்பின் பெயர்கள் உள்நாட்டு பெயர்களுடன் மறுபெயரிடப்படும் என்று அறிவித்தார். அதே நேரத்தில் கொடி அதிகாரிகள் அணியும் தோள்பட்டை தோளில் அணியும் சின்னங்கள் எண்கோண வடிவ கடற்படை முகட்டைத் தாங்கும் வகையில் மாற்றப்படும் என்றார். முந்தைய ஆண்டே இம்முடிவு இந்திய கடற்படையால் ஏற்றுக்கொள்ளப்பட்டதாகும். இதன்படி, கொடி அதிகாரி சின்னத்தில் மாற்றங்கள் அந்த மாத இறுதியில் வெளியிடப்பட்டன; குறிப்பாக, புதிய சின்னத்தில் காணக்கூடிய பிற திருத்தங்களில் பழைய வாள்-கம்-பேட்டன் வடிவமைப்பிற்குப் பதிலாக இந்திய வாள்-கம்-தொலைநோக்கி வடிவமைப்பை அறிமுகப்படுத்துதல் மற்றும் கறைபடிந்த நங்கூரத்திற்குப் பதிலாக தெளிவான நங்கூரத்துடன் பொறிக்கப்பட்ட தங்க பொத்தானை அறிமுகப்படுத்துதல் ஆகியவை இம்மாற்றங்களில் அடங்கும்.
# இந்தியக் கடற்படைத் தரவரிசைகளும் சின்னங்களும்

## வரலாறு

### அமைப்பு

தற்போது, இந்திய கடற்படையின் தரவரிசை மூன்று பரந்த பிரிவுகளாகப் பிரிக்கப்பட்டுள்ளது:
- ஆணையிடப்பட்ட அதிகாரிகள்
- இளைய ஆணையிடப்பட்ட அதிகாரிகள்
- ஆணையிடப்படாத அதிகாரிகள்
# இந்தியக் கடற்படைத் தரவரிசைகளும் சின்னங்களும்

## ஆணையிடப்பட்ட அதிகாரிகள்

இந்திய கடற்படையின் ஆணையிடப்பட்ட அதிகாரிகள் பிரிவில் மிக உயர்ந்த பதவி அட்மிரல் ஆகும். இது நான்கு நட்சத்திரப் பதவியாகும். கடற்படைத் தளபதியால் மட்டுமே பிரத்தியேகமாக நடத்தப்படுகிறது. இந்த பதவி முதன்முதலில் 1968 ஆம் ஆண்டு மார்ச்சு மாதத்தில் அப்போதைய துணை அட்மிரல் ஏ.கே. சட்டர்ச்சிக்கு தலைமை கடற்படை பதவிக்கு நியமிக்கப்பட்டதைத் தொடர்ந்து வழங்கப்பட்டது. இவருக்கு முன்பு, தலைமை கடற்படை பதவிக்கு நியமனம் செய்யப்பட்டவர்கள் துணை அட்மிரல் என்ற மூன்று நட்சத்திர பதவியைச் சேர்ந்தவர்கள் ஆவர்.  
இருப்பினும், இந்திய இராணுவம் மற்றும் இந்திய விமானப்படை இரண்டும் முறையே பீல்டு மார்சல் என்ப்படும் படைத்துறை உயர் தளபதி, இந்திய விமானப்படையின் உயர் தளபதி ஆகிய கௌரவ ஐந்து நட்சத்திரப் பதவிகளைக் கொண்டுள்ளன. இந்திய கடற்படையில் இதற்கேற்ப அங்கீகரிக்கப்பட்ட சமமான பதவி இல்லை.
# இந்தியக் கடற்படைத் தரவரிசைகளும் சின்னங்களும்

## இளைய ஆணையிடப்பட்ட அதிகாரிகளும் ஆணையிடப்படாத அதிகாரிகளும்

1950 ஆம் ஆண்டு முதல், 1968 ஆம் ஆண்டு டிசம்பர் வரை, தலைமை குட்டி அதிகாரி பதவியே இந்திய இராணுவத்தின் தரவரிசைப் படிநிலையில் மிக உயர்ந்த ஆணையிடப்படாத பதவியாக இருந்தது. அப்போது மாசுட்டர் தலைமை குட்டி அதிகாரி I மற்றும் மாசுட்டர் தலைமை குட்டி அதிகாரி II ஆகிய பதவிகள் அறிமுகப்படுத்தப்பட்டன.
# பாத்திமா அலி

**பாத்திமா அலி** (*Fatima Ali*) ஆகஸ்ட் 8,1989-ஜனவரி 25,2019) ஓர் பாக்கித்தானில் பிறந்த அமெரிக்க சமையல்காரரும், உணவக உரிமையாளரும் மற்றும் தொலைக்காட்சி ஆளுமையும் ஆவார். உண்மைநிலை நிகழ்ச்சியான *சோப்டு* மற்றும் *டாப் செப்* என்ற சமையல் நிகழ்ச்சிகளில் வெற்றிகரமாக தோன்றியதற்காகவும் இவர் அறியப்படுகிறார். தனது எழுத்துக்காக மரணத்திற்குப் பிறகு ஜேம்ஸ் பியர்ட் அறக்கட்டளை விருதுகள் இருமுறை வழங்கப்பட்டது.
# பாத்திமா அலி

## இளமை வாழ்க்கை.

பாத்திமா அலி, பாக்கித்தானின் கல்வியாளர் பராஸ் துரானி மற்றும் வழக்கறிஞர் அஸ்தார் அவுசாப் அலி ஆகியோரின் மகளாகப் பிறந்து வளர்ந்தார், கராச்சிக்கும் இலாகூருக்கும் இடையில் அடிக்கடி வாழ்ந்து வந்தார். இவர் கராச்சி இலக்கணப் பள்ளியில் தனது கல்வியைப் பயின்றார். 2016 முதல் 2018 வரை மற்றும் மீண்டும் மே 2022 முதல் பாக்கித்தானின் அரசு முதன்மை வழக்குரைஞராக இருந்தார். தனது தந்தை, பாட்டி மற்றும் தனது குடும்ப சமையல்காரர் காதிர் ஆகியோரிடமிருந்து சமைக்கக் கற்றுக்கொண்டார். தனது 18 வயதில் அமெரிக்காவுக்கு குடிபெயர்ந்து அமெரிக்க சமையல் நிறுவனத்தில் சேர்ந்து, 2011 இல் பட்டம் பெற்றார்.
# பாத்திமா அலி

## தொழில் வாழ்க்கை

பாத்திமா அலி நியூயார்க்கு நகரிலுள்ள *கஃபே சென்ட்ரோ* என்ற உணவு விடுதியில் சமையல்காரராக தனது சமையல் வாழ்க்கையைத் தொடங்கினார். நியூயார்க் நகரில் தனது வாழ்க்கையைத் தொடர்ந்தார். மெக்கே எரால்ட் சதுக்கத்தில் உள்ள *ஸ்டெல்லா 34 ட்ரட்டோரியா* என்ற உணவு விடுதியில் தலைமை சமையல்காரராகவும், பின்னர் *லா ஃபோண்டா டெல் சோல்* என்ற உணவு விடுதியில் தலைமை சமையல்காரராகவும் ஆனார். ஆனாலும் மீண்டும் புற்றுநோயினால் பாதிக்கப்பட்ட இவர் தனது 29 வயதில் ஜனவரி 25,2019 அன்று கலிபோர்னியாவின் சான் மரினோவில் உள்ள தனது வீட்டில் காலமானார்.  
பாத்திமா பிப்ரவரி 2019 இல் இலாகூரில் அடக்கம் செய்யப்பட்டார். ஏப்ரல் 2019 இல், இவரது கட்டுரைக்காக மரணத்திற்குப் பிறகு *ஜேம்ஸ் பியர்ட்* அறக்கட்டளை விருது வழங்கப்பட்டது. தாராஜியா மோரெல் எழுதிய இவரது நினைவுக் குறிப்பு அக்டோபர் 2022 இல் வெளியிடப்பட்டது . இது ஜூன் 2023 இல் *ஜேம்ஸ் பியர்ட்* அறக்கட்டளை விருதைப் பெற்றது.
# மஜிதா ரிசிவி

நீதிபதி **மஜிதா ரிசிவி** (*Majida Rizvi*) பாக்கித்தான் உயர் நீதிமன்றத்தின் முதல் பெண் நீதிபதி ஆவார். இவர் உயர்நீதிமன்றங்கள் மற்றும் உச்ச நீதிமன்றத்தில் பயிற்சி பெற்றவர். மேலும், அம்தார்ட் சட்டப் பள்ளியில் சட்டம் கற்பித்தார். ஒரு எழுத்தாளராக இவர் பெண்கள் மற்றும் குழந்தைகளின் உரிமைகள் தொடர்பான சட்டப் பிரச்சினைகளில் நிபுணத்துவம் பெற்றவர். மேலும் பெண்களுக்கு எதிரான அனைத்து பாகுபாடுகளையும் அகற்றுவதற்கும் மனித உரிமைகளை ஆதரிப்பதற்கும் பல்வேறு அமைப்புகளுடன் தொடர்புடையவர்.
# சாகீன் சர்தார் அலி

**சாகீன் சர்தார் அலி** (*Shaheen Sardar Ali*) ஒரு பிரிட்டிஷ்- பாக்கித்தான் சட்டப் பேராசிரியரும், எழுத்தாளரும் ஆவார். இவர் முன்பு பாக்கித்தான் பெண்களின் நிலை குறித்த தேசிய ஆணையத்தின் தலைவராக பணியாற்றினார். ஐக்கிய இராச்சியத்தின் வார்விக் பல்கலைக்கழகத்தில் சட்டப் பேராசிரியராக உள்ளார்.
# சாகீன் சர்தார் அலி

## இளமை வாழ்க்கை

பஷ்தூன் இனத்தவரான சாகீன், 1955 ஆம் ஆண்டில் பாக்கித்தானில் உள்ள சுவாத்தில் பிறந்தார். பெசவர் பல்கலைக்கழகத்தில் அரசியல் அறிவியலில் பட்டமும், முதுகலை பட்டமும் பெற்றார். உதவித்தொகை மூலம் 1990 ஆம் ஆண்டில் இங்கிலாந்தின் ஹல் பல்கலைக்கழகத்தில் சர்வதேச சட்டத்தில் முதுகலைப் படித்தார். பின்னர் பாக்கித்தானுக்குத் திரும்பி 1995 இல் பெசவர் பல்கலைக்கழகத்தில் பேராசிரியராகப் பணியாற்றினார். மூன்று ஆண்டுகளுக்குப் பிறகு, இவர் ஐக்கிய இராச்சியத்திற்குத் திரும்பினார். அங்கு, வார்விக் பல்கலைக்கழகத்தில் சட்ட விரிவுரையாளராக கற்பித்தார். இவரது ஆராய்ச்சி மற்றும் கற்பித்தல் ஆர்வங்களில் மனித உரிமைகள், பெண்கள் மற்றும் குழந்தைகள் உரிமைகள் மற்றும் இசுலாமிய சட்டம் மற்றும் நீதித்துறை ஆகியவை அடங்கும்.  
சாகீன் அலி உருது, பஷ்து மற்றும் பஞ்சாபி மொழிகளில் சரளமாக பேசுகிறார். அரபு மொழி படிக்கவும் எழுதவும் தெரியும். மேலும் பாரசீக மொழி அறிவும் இவருக்கு உள்ளது. மேலும், இவர் சர்வதேச கலாச்சார மற்றும் கல்விக்கான அமைப்பு, உலக வங்கி, பெண்களுக்கான ஐக்கிய நாடுகளின் மேம்பாட்டு நிதியம், பன்னாட்டு தொழிலாளர் அமைப்பு , வட அமெரிக்க விண்வெளி பாதுகாப்பு கட்டளை மற்றும் குழந்தைகளின்ன் பாதுகாப்பிற்காக குரல் கொடுக்கும் சுவீடனைச் சேர்ந்த அமைப்பான இரட்டா பாரென் என்ற அமைப்பின் ஆலோசகராகவும், பாலினம் மற்றும் மேம்பாட்டுக்கான பிரித்தானிய மன்ற பணிக்குழுவின் உறுப்பினராகவும் பணியாற்றுகிறார். சாகீன் அலி அடிக்கடி வானொலி மற்றும் தொலைக்காட்சி நிகழ்ச்சிகளில் பங்களிப்பதோடு, நடப்பு விவகாரங்கள் மற்றும் விவாதங்களில் வர்ணனையாளராகவும் தோன்றுகிறார்..  
இவர் முன்னர் ஐக்கிய நாடுகள் மனித உரிமைகள் ஆணைய உறுப்பினராகவும் அதன் துணைத் தலைவராகவும் இருந்தார்.  
சாகீன், சர்தார் அலி என்பவரை மணந்தார். இவர்களுக்கு குல்சங்கா மற்றும் சாரா என்ற இரண்டு மகள்களும் இசுபந்தியார் என்ற ஒரு மகனும் உள்ளனர்.
# சாகீன் சர்தார் அலி

## படைப்புகள்

- *Gender and Human Rights in Islam and International Law: Equal Before Allah, Unequal Before Man?* (2000)
- *Development Processes: Some experiences from the North West Frontier of Pakistan* (2002)
- *Indigenous Peoples and Ethnic Minorities of Pakistan: Constitutional and Legal Perspectives* (2013)
# கலாசாலா பாபு

**கலாசலா பாபு** (*Kalasala Babu*) (1950-14 மே 2018) ஓர் இந்திய நடிகர் ஆவார். இவர் மேடை மற்றும் தொலைக்காட்சி தொடர்கள் மற்றும் திரைப்படங்களில் நடித்தார்.
# கலாசாலா பாபு

## மேடையில்

கல்லூரியில் படிக்கும்போது வானொலி நாடகங்களில் பாபு நடித்து வந்தார். 1973 இல் பட்டம் பெற்ற பிறகு, பாஞ்சஜன்யம் என்ற மலையாள நாடகத்தில் நடித்தார். அதில் இவரது நடிப்பு அனைவரலும் பாராட்டப்பட்டது. பின்னர், பாபுவுக்கு இரண்டு ஆண்டுகள் காளிதாசாகலா கேந்திரம் எனும் நாடக நிறுவனத்தில் நடித்தார். மேலும் மறைந்த ஓ. மாதவன் மற்றும் கே. டி. முகமது ஆகியோர் இவரை அடிக்கடி நடிக்க வைத்தனர்.  
1977 ஆம் ஆண்டில் *இனயே தேடி* என்ற தனது முதல் மலையாளத் திரைப்படத்தில் நடித்தார். பிறகு, பாபு தனது கலாசாலா என்ற தனது சொந்த நாடகக் குழுவை திருப்பூணித்துறையில் தொடங்கினார். அதன் பிறகு இவர் கலாசாலா பாபு என்று அழைக்கப்பட்டார். மேலும் திலகன் மற்றும் சுரசு போன்ற கலைஞர்கள் இவரது நாடகத்தில் நடித்து வந்தனர். சுரசு எழுதிய *தலவட்டம்* என்ற நாடகத்துடன் இந்த குழு தனது மேடை நிகழ்ச்சியைத் தொடங்கியது. இது ஒரு பெரிய வெற்றியாக மாறியது. பி. ஜே. ஆண்டனி, சிறீமூலநகரம் விஜயன், என். என். பிள்ளை போன்ற புகழ்பெற்ற நபர்களால் மொத்தம் ஒன்பது நாடகங்கள் மேடையேறியது. இந்தக் குழு 1980 வரை செயல்பட்டது.  
பின்னர், பாபு சில ஆண்டுகள் நாடக நிறுவனமான சாலக்குடி சாரதியுடனும் பணியாற்றினார். 14 மே 2018 அன்று தனது 68 வயதில் இறந்தார்.
# பாமிதா ரியாஸ்

**பாமிதா ரியாஸ்** (, ; 28 ஜூலை 1946 - 21 நவம்பர் 2018) ஓர் உருது எழுத்தாளரும், கவிஞரும் மற்றும் பாக்கித்தானைச் சேர்ந்த ஆர்வலரும் ஆவார். *கோதாவரி*, *காட்-இ மர்முஸ்*, *கானா இ ஆப் ஓ கில்* போன்ற பல புத்தகங்களை இவர் எழுதியுள்ளார். மேலும் ஜலாலுதீன் ரூமி எழுதிய மஸ்னவி என்ற இலக்கிய படைப்பை பாரசீகத்திலிருந்து உருது மொழிக்கு மொழிபெயர்த்தார். 15 க்கும் மேற்பட்ட புனைகதை மற்றும் கவிதை புத்தகங்களை எழுதிய இவர் சர்ச்சைகளின் மையமாக இருந்தார். இவரது இரண்டாவது வசனத் தொகுப்பான *பதன் தரீதா* வெளிவந்தபோது, இவர் தனது படைப்புகளில் பாலின வெளிப்பாடுகளைப் பயன்படுத்தியதாக குற்றம் சாட்டப்பட்டார். அதுவரை இவரது வசனத்தில் நிலவிய கருப்பொருள்கள் பெண் எழுத்தாளர்களுக்கு தடைசெய்யப்பட்டவையாக கருதப்பட்டன. ஷா அப்துல் லத்தீப் பிடாய் மற்றும் ஷேக் அயாஸ் ஆகியோரின் படைப்புகளை சிந்தியிலிருந்து உருது மொழிக்கு மொழிபெயர்த்தார். பாக்கித்தான் நாட்டின் அரசுத்தலைவர் சியா-உல்-ஹக்கின் மத கொடுங்கோன்மையிலிருந்து தப்பியோடிய பாமிதா ரியாஸ், இந்தியாவில் தஞ்சம் புகுந்து ஏழு ஆண்டுகள் இங்கேயே கழித்தார்.  
இவரது, *அப்னா ஜுர்ம் சபித் ஹே* என்ற கவிதைத் தொகுப்பில் சியா-உல்-ஹக்கின் சர்வாதிகாரத்தின் கீழ் தனது தாயகத்தின் அனுபவத்தை பிரதிபலித்திருந்தார். சிமோன் த பொவார், நசீம் இக்மெட், பாப்லோ நெருடா மற்றும் இழான் பவுல் சார்த்ர ஆகியோருடன் பாமியா ரியாஸும் ஒப்பிடப்படுகிறார்.
# பாமிதா ரியாஸ்

## பாக்கித்தானில் செயல்பாடு

பாமிதா ரியாஸ், *அவாஸ்* என்ற தனது சொந்த உருது வெளியீட்டைத் தொடங்குவதற்கு முன்பு கராச்சி நகரில் ஒரு விளம்பர நிறுவனத்தில் பணியாற்றினார். அதன் தாராளவாத மற்றும் அரசியல் ரீதியான உள்ளடக்கம் சியா சகாப்தத்தில் கவனத்தை ஈர்த்தது. பாமிதா மற்றும் இவரது கணவர் உஜான் மீது பல்வேறு குற்றங்கள் சுமத்தப்பட்டன. இதழ் மூடப்பட்டது. மேலும் உஜான் சிறையில் அடைக்கப்பட்டார்.
# பாமிதா ரியாஸ்

## இந்தியாவில் தஞ்சமடைடதல்

பாமிதா ரியாஸ் தனது அரசியல் சித்தாந்தத்தின் காரணமாக சவால்களை எதிர்கொண்டார். பாக்கித்தானின் அரசுத் தலைவர் சியா-உல்-ஹக்கின் சர்வாதிகார ஆட்சியின் போது இவருக்கு எதிராக 10 க்கும் மேற்பட்ட குற்றவியல் குற்றச்சாட்டுகள் பதிவு செய்யப்பட்டன. இவரும் இவரது கணவரும் கைது செய்யப்பட்டனர். சிறைக்கு அழைத்துச் செல்லப்படுவதற்கு முன்பு இவரது ஆதரவாளர் ஒருவரால் பிணையில் விடுவிக்கப்பட்டார். இந்த நேரத்தில் இந்தியாவிலிருந்து கவிதைகளை படிப்பதற்கான முசைரா அழைப்பு வந்தது. இதனை பயன்படுத்திக் கொண்ட இவர் தனது சகோதரி மற்றும் இரண்டு சிறிய குழந்தைகளுடன் இந்தியாவுக்கு தப்பிச் சென்றார். இவரது நண்பரும், புகழ்பெற்ற கவிஞருமான அம்ரிதா பிரீதம், பாமிதா ரியாஸ் சார்பாக அப்போதைய பிரதமர் இந்திரா காந்தியுடன் பேசி இந்தியவில் தஞ்சம் அடைய வைத்தார். நாடு திரும்பிய இவர் பாக்கித்தானில் ஒரு அன்பான வரவேற்பைப் பெற்றார்.  
மார்ச் 8,2014 அன்று, இந்தியாவில் சகிப்புத்தன்மை குறித்த கவலைகள் அதிகரித்து வரும் பின்னணியில், பாமிதா ரியாஸ் “*தும் பில்குல் ஹம் ஜெய்ஸி நிக்லே தம் பால் கல் ஹம் ஜெய்ஸ் நக்லே*” என்ற தனது கவிதை கருத்தரங்கை *“ஹம் குணஹகார் ஔரதேன்-ஹம் கங்கார் அவுர்தேன்”* என்ற பெயரில் படித்தார்.. இந்த கவிதை இந்தியாவில் வளர்ந்து வரும் இந்துத்துவாவையும், சியா-உல்-ஹக்கின் ஆட்சியின் போது பாக்கித்தானில் இசுலாமியஅடிப்படைவாதத்தின் எழுச்சியையும் ஒப்பிடுகிறது.
# பாமிதா ரியாஸ்

## இறப்பு

பாமிதா ரியாஸ் 21 நவம்பர் 2018 அன்று தனது 72 வயதில் இறந்தார்.
# யோகேசுவரி

**யோகேசுவரி** (*Yogeshvari*; சமஸ்கிருதம் : योगेश्वरी), **ஜோகேஸ்வரி** என்றும் வழங்கப்படுகிறது. இப்பெயர் இந்து தெய்வமான துர்காவின் அடைமொழியாகும். யோக-ஈசுவரி என்பதன் சுருக்கம் யோகேசுவரி; இதன் பொருள் "யோக தெய்வம்" என்பதாகும்.
# யோகேசுவரி

## வழிபாடு

குசராத்து, இராசத்தான் போன்ற மேற்கு இந்தியாவின் பல பகுதிகளில் பிராமணர்கள் யோகேசுவரியை தங்கள் குலதெய்வமாக வணங்குகிறார்கள்.  
யோகேசுவரி மகாராட்டிராவில் பல சித்பவன் பிராமணக் குடும்பங்கள், 96 கூலி மராட்டியக் குடும்பங்களின் குலதேவி ஆவார். யோகேசுவரி ஆயி என்பது சிவபெருமானின் பெண்மை சக்தி.
# யுவராஜா

**யுவராஜா** (*Yuvaraja*), **யுவராஜ்** என்றும் அழைக்கப்படுகிறது. இது ஓர் இந்திய (குறிப்பாக இந்து) இராச்சியம், பேரரசு அல்லது (குறிப்பாக முகலாயப் பேரரசு அல்லது இந்தியப் பேரரசில்) மன்னர் அரசின் பட்ட இளவரசருக்கும், அரியணைக்கு வெளிப்படையான வாரிசுக்குமான ஓர் இந்தியப் பட்டமாகும். இது வழக்கமாக ஒரு ராஜா (மன்னர்), மகாராஜா (பெரிய மன்னர்) அல்லது சக்ரவர்த்தி (பேரரசர்) ஆகியோரின் மூத்த மகனுக்குப் பயன்படுத்தப்படுகிறது. பாரம்பரியமாக ஒரு சத்திரியத் தலைவர் முன்னாள் ராஜ்ஜியங்கள் அல்லது அடிமை-அந்தரங்கச் சுதேச அரசுகளில் ஒன்றை ஆட்சி செய்கிறார். யுவராஜாவுக்கு இணையான பெண் அல்லது துணைவி யுவராணி**.**
# பிவண்டி மேற்கு சட்டமன்றத் தொகுதி

**பிவண்டி மேற்கு சட்டமன்றத் தொகுதி** (Bhiwandi West Assembly Constituency) என்பது மேற்கு இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது, தானே மாவட்டத்தில் அமைந்துள்ளது. பிவண்டி மேற்கு, பிவண்டி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பிவண்டி மேற்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2009 | அப்துல் ரசீத் தாகிர் மோமின் | சமாஜ்வாதி கட்சி |
| 2014 | மகேசு பிரபாகர் சௌகுலே | பாரதிய ஜனதா கட்சி |
| 2019 |  |  |
| 2024 | } |  |
# ஜெகன்மாதா

**ஜெகன்மாதா** (*Jaganmata*) என்பவர் **லோகமாதா** என்று அழைக்கப்படுகிறார். இவர் வைணவ மதத்தின் முதன்மையாக உச்சத் தெய்வமான லட்சுமியின் ஓர் அடைமொழியாகும். இச்சொல் பார்வதி மற்றும் துர்கா போன்ற பிற தெய்வங்களைக் குறிப்பிட இந்து இலக்கியங்களிலும் பயன்படுத்தப்படுகிறது.
# ஜெகன்மாதா

## இலக்கியம்

### அதர்வ வேதம்

இலட்சுமிக்கு அர்ப்பணிக்கப்பட்ட அதர்வ வேதத்திலிருந்து ஒரு பாடல், ஜெகன்மாதாவின் ஒரு பகுதி ஒருவரின் நாக்கில் தங்க வேண்டும் என்று பிரார்த்தனை செய்கிறது.
# ஜெகன்மாதா

## இலக்கியம்

### விஷ்ணு புராணம்

விஷ்ணு புராணம் இலட்சுமியை ஜகன்மாதா என்று போற்றுகிறது.  
இந்த உரையின்படி, விஷ்ணு எங்கும் நிறைந்திருப்பதாலும், இலட்சுமி அவரது தெய்வீகச் சக்தியாகக் கருதப்படுவதாலும், அவர் அவரது பாதுகாப்பில் உள்ள பிரபஞ்சத்தின் தாயாக அவருக்குச் சேவை செய்கிறார்.
# ஜெகன்மாதா

## இலக்கியம்

### பாகவத புராணம்

பாகவத புராணம் விஷ்ணுவின் வடிவத்தைப் பற்றிய விளக்கத்தை ஒரு பிரார்த்தனை வடிவில் கொண்டுள்ளது. இங்கு உலகளாவிய தாயான இலட்சுமி தனது நித்தியத் துணைவியின் பாதங்களைப் பராமரிப்பதை விவரிக்கிறது.
# ஜெகன்மாதா

## இலக்கியம்

### இலட்சுமி தந்திரம்

இலட்சுமி தந்திரத்தில், இந்திரன் இலட்சுமியைச் சந்திக்க இரண்டாயிரம் ஆண்டுகள் தவம் செய்கிறான். அவர் பிரபஞ்சத்தின் உயர்ந்த தாய் என்று விவரிக்கப்படும் தாமரை மலரில் அவர் முன் தோன்றுகிறார்.
# அஸ்மா நபில்

**அஸ்மா நபில்** (*Asma Nabeel*) (1970கள்-1 ஜூலை 2021) பாக்கித்தானைச் சேர்ந்த திரைக்கதை ஆசிரியரும், கவிஞரும், தயாரிப்பாளரும் மற்றும் படைப்பு ஆலோசகரும் ஆவார். *குதா மேரா பி ஹை* மற்றும் *கானி* போன்ற பாக்கித்தான் நாடகங்களுக்கு திரைக்கதைகளை எழுதினார்.
# அஸ்மா நபில்

## கல்வி

கராச்சி பல்கலைக்கழகத்தில் 2000 ஆம் ஆண்டில் மக்கள் தகவல் தொடர்பியலில் முதுகலைப் பட்டம் பெற்றார்.
# அஸ்மா நபில்

## தொழில் வாழ்க்கை

### படைப்பாற்றல் ஆலோசகர்

அஸ்மா பல நிறுவனங்களில் விளம்பர ஆலோசகராக பணியாற்றினார். இவர் நான்கு ஆண்டுகள் *ஜே. டபிள்யூ. டி.* என்ற நிறுவனத்தில் படைப்பு இயக்குநராக இருந்தார். மேலும், ORIENTM இல் ஒரு படைப்புத் தலைவராகவும் இருந்தார். அஸ்மா பின்னர் வால்டர் பாக்கித்தான் என்ற நிறுவனத்தில் தலைமை படைப்பு அதிகாரியாக ஆனார்.
# அஸ்மா நபில்

## தொழில் வாழ்க்கை

### திரைக்கதையாசிரியர்

திரைக்கதை எழுத ஆரம்பித்தபோது அஸ்மாவிற்கு மார்பகப் புற்றுநோய் இருப்பது கண்டறியப்பட்டது. அதன் பிறகு பல முறை வேதிச்சிகிச்சை அமர்வுகளுக்கு உட்படுத்த வேண்டியிருந்தது. இந்த நேரத்தில் அதிக ஓய்வு நேரம் கிடைத்தது. இதனைப் பயன்படுத்தி பல ஒருவரி கதைகளை எழுதத் தொடங்கினார். ஒரு நாள், *குதா மேரா பி ஹை* என்ற தொடரைத் தயாரிக்க ஒரு புதிய தயாரிப்பாளர் *சனா ஷாநவாஸை* அஸ்மா சந்தித்தார். அஸ்மா 26 அத்தியாயங்களுக்கு திரைகதை எழுதினார். அதை *சனா ஷாநவாஸ்* நாடகமாகத் தயாரித்தார். இந்த நாடகம் சமூகத்தில் ஒற்றுமை மற்றும் ஏற்றுக்கொள்ளும் குழந்தைகளின் சகிப்புத்தன்மை பற்றிய பிரச்சினையை எழுப்பியது. இது *ஏ. ஆர். ஒய் டிஜிட்டல்* தொலைக்காட்சியில் ஒளிபரப்பப்பட்டது. *ஆயிஷா கான்* மற்றும் *சையத் ஜிப்ரான்* ஆகியோர் முக்கிய நடிகர்களாக நடித்தனர்.  
பின்னர், *செவந்த் ஸ்கை என்டர்டெயின்மென்ட்* நிறுவனத்திற்காக *கானி* என்ற தொலைக்காட்சித் தொடருக்கு அஸ்மா திரைக்கதையை எழுதினார். இது ஒரு பிரபலமான தொடராக மாறியது. மேலும் அந்த நேரத்தில் ஒளிபரப்பப்பட்ட பல நாடகத் தொடர்களை விஞ்சியது. இதில் பெரோஸ் கான் மற்றும் சனா ஜாவேத் ஆகியோர் முக்கிய கதாபாத்திரங்களில் நடித்தனர். இந்த நாடகம் *லக்ஸ் ஸ்டைல்* விருதுகள் 2019 இல் ஆறு பரிந்துரைகளைப் பெற்றது.  
2018 ஆம் ஆண்டில், இவர் *அஹ்சன் ராசா பிர்தௌசி*யுடன் இணைந்து *மான் ஜாவோ நா* என்ற காதல் நகைச்சுவைப் படத்திற்கு திரைக்கதை எழுதினார்.
# அஸ்மா நபில்

## தொழில் வாழ்க்கை

### கவிஞர்

கஜோல் நடித்த *ஹெலிகாப்டர் ஈலா* படத்தில் இடம்பெற்ற ஒரு பாடலுக்கான பாடல்களை எழுதியதன் மூலம் அஸ்மா பாலிவுட்டில் அறிமுகமானார். இந்தப் பாடலை ஷில்பா ராவ் பாடியிருந்தார். ஆஸ்மா முன்பு *ஹெலிகாப்டர் ஈலா* படத்தின் இயக்குனர் பிரதீப் சர்க்கார் விளம்பரங்களில் பணியாற்றியபோது ஒரு சில விளம்பரங்களில் இவரும் பணியாற்றியிருந்தார். பிரதீப் ஆஸ்மாவின் எழுத்தை விரும்பினார். எனவே அவர் தனது படத்திற்கு ஒரு பாடலை எழுத அஸ்மாவைத் தொடர்பு கொண்டார்.
# அஸ்மா நபில்

## தொழில் வாழ்க்கை

### சமூகப் பணி

சமூகப் பிரச்சினைகளை முன்னிலைப்படுத்தும் திட்டங்களில் அஸ்மா ஈடுபட்டார்.  
அஸ்மா பல சமூகப் பிரச்சினைகள் குறித்த பேச்சாளராகவும் இருந்தார். இவர் இளம்பிள்ளை வாதம் பற்றிய விழிப்புணர்வு பிரச்சாரங்கள் மற்றும் மார்பகப் புற்றுநோய் பரிசோதனைகளை நடத்தினார். இவர் அடிக்கடி மார்பக புற்றுநோய் விழிப்புணர்வை பற்றி பேசினார். மேலும் அதைச் சுற்றியுள்ள தடையை அகற்றுவதற்காகப் பணியாற்றினார்.
# ஜெகதாம்பா

மூர்த்தி]]
**ஜெகதாம்பா** (*Jagadamba*) என்பது ஓர் இந்து தெய்வத்தைக் குறிக்கப் பயன்படுத்தப்படும் ஒரு அடைமொழியாகும். இது முதன்மையாக துர்காவிற்கும், இலக்கியத்தில் இலட்சுமி மற்றும் பார்வதிக்கும் பயன்படுத்தப்படுகிறது.
# ஜெகதாம்பா

## இலக்கியம்

### இராமசரிதமானசு

துளசிதாசர் எழுதிய இராமாயணத்தின் ஒரு பதிப்பான ராமசரிதமானஸில், அங்கதன் இராவணனைச் சந்தித்த பிறகு, பிந்தையவர் இவ்வாறு குறிப்பிடுகிறார்: <blockquote><poem>
नृप अभिमान मोह बस किंबा।
हरि आनिहु सीता जगदंबा॥
अब सुभ कहा सुनहु तुम्ह मोरा।
सब अपराध छमिहि प्रभु तोरा॥
सादर जनकसुता करि आगें।
एहि बिधि चलहु सकल भय त्यागें॥
</poem></blockquote>இது இவ்வாறு மொழிபெயர்க்கிறது:<blockquote><poem>"இலங்கையின் அரசரே, நீங்கள் பெருமையினாலோ அல்லது காமத்தினாலோ அரியின் (இராமன் மனைவியான ஜகதம்பாவை (உலகின் தாய்) சீதா கடத்திச் சென்றீர்கள். எந்தப் பயமுமின்றி சிறீ இராமனிடம் சிறீ சீதையை மீட்டெடுப்பதே இப்போது சிறந்த வழி".
</poem></blockquote>
# ஜெகதாம்பா

## கோவில்கள்

- தேவி ஜெகதாம்பாவின் கோவில், இந்தியாவின் மத்தியப் பிரதேசத்தில் உள்ள கஜுராஹோவில் உள்ள பார்வதி தேவிக்காக அர்ப்பணிக்கப்பட்ட கோவிலாகும்.
- மகாலட்சுமி அம்பாபாய் கோயில், இந்தியாவின் மகாராட்டிராவில் உள்ள கோலாப்பூரில் உள்ள இலட்சுமி தேவிக்காக அர்ப்பணிக்கப்பட்ட கோவில்.
- சிறீ ஜெகதம்பா தேவி கோவில் காசர்கோடு, கேரளா, இந்தியா  
- இந்தியாவின் மகாராட்டிர மாநிலம் நாக்பூரில் உள்ள சிறீ மகாலட்சுமி ஜெகதாம்பா மந்திர் கோரடி
# ஜோதி சித்தா

**ஜோதி சித்தா** (*Jhoti chita*) என்பது ஒடிசா கிராமப்புறங்களில் பெரும்பாலும் நடைமுறையில் உள்ள பாரம்பரிய ஒடியா வெள்ளை கலை வடிவமாகும். இது அரிசி மாவினைப் பயன்படுத்தித் தயாரிக்கப்படுகிறது. ஒரு குச்சியில் கட்டப்பட்ட துணி ஒன்றின் துணைகொண்டு அழகான வடிவங்கள் வரையப்படுகின்றன. பெரும்பாலும் தமிழர்கள் கோலமிடுவது போன்று கைவிரல்களைப் பயன்படுத்தியும் ஜோதி சித்தாவினைத் தயாரிக்கிறார்கள். ஜோதி சித்தா வரைவதற்கு, விரல்களை ஈர அரிசி மாவில் நனைத்து, தரையிலோ அல்லது சுவர்களிலோ சிக்கலான வடிவங்களைக் வரைவார்கள். சில சமயங்களில், நன்றாக கரைக்கப்பட்ட அரிசி மாவு கலவையினை சுவர்களில் தெளிப்பார்கள். இதன் மூலம் நெல் கொத்துகள் போன்ற ஒரு வடிவம் சுவரில் வெளிப்படுகிறது. தானியச் சேமிப்பு கலன்கள், வீட்டுத் தெய்வங்களுக்கான சிறிய பந்தல்கள், வீடுகளின் வாசலில், திருமணம் மற்றும் பிற சுப நிகழ்ச்சிகளில் பயன்படுத்தப்படும் மண் பானைகள் ஆகியவற்றிலும் சித்தா வடிவங்கள் வரையப்படுகிறது.  
திருமணம், மனபாச குருபரா, இராஜா போன்ற பல்வேறு பண்டிகைகளுக்காக *ஜோதி சித்தா* வரையப்படுகின்றன.  
பாரம்பரிய *ஜோதி சித்தா* வடிவங்கள் புடவையின் முந்தானை வடிவங்களை உருவாக்கப் பயன்படுத்தப்படுகிறது.
# தங்கல் குஞ்சு முசலியார் பொறியியல் கல்லூரி

**தங்கல் குஞ்சு முசலியார் பொறியியல் கல்லூரி** (ஆங்கிலம்:Thangal Kunju Musaliar College of Engineering) என்பது இந்தியாவின் கேரள மாநிலம் கொல்லம் மாவட்டத்தில் உள்ள கிளிகொல்லூர் என்னும் பகுதியில் சூலை 3 1958 ஆம் ஆண்டு துவங்கப்பட்ட ஒரு அரசு உதவி பெறும் பொறியியல்க் கல்லூரியாகும். இது கேரளாவின் முதன்மையான பொறியியல் கல்லூரிகளில் ஒன்றாகத்திகள்கின்றது. இந்தக் கல்லூரியில் இயந்திரப் பொறியியல் உள்ளிட்ட பல்வேறு துறைகளில் பட்டப்படிப்புகள் வழங்கப்படுகின்றது. மேலும் இந்திய விண்வெளி ஆய்வு நிறுவனத்தின் தற்போதைய தலைவர் எசு. சோமநாத் இக்கல்லூரியில் இயந்திரப் பொறியியலில் பட்டம் பெற்றார். இந்தக் கல்லூரியானது, 1958 முதல் 2015 வரை கேரள பல்கலைக்கழகத்துடனும் பின்னர் 2015 ஆம் ஆண்டு முதல் தற்போது வரை ஆ. ப. ஜெ. அப்துல் கலாம் தொழில்நுட்ப பல்கலைக்கழகம் இணைவுப் பெற்றக் கல்லூரியாக செயற்பட்டு வருகின்றது, மேலும் தங்கல் குஞ்சு முசலியார் பொறியியல் கல்லூரியானது, புது தில்லியில் அமைந்துள்ள பல்கலைக்கழக மானியக் குழுமத்தால் 2022 ஆம் ஆண்டு அங்கீகரிக்கப்பட்டுள்ளது.
# தங்கல் குஞ்சு முசலியார் பொறியியல் கல்லூரி

## வரலாற்றுச் சுருக்கம்

இக்கல்லூரியானது தங்கள் குஞ்சு முசலியாரால் நிறுவப்பட்ட த. கு. மு கல்விப் பொறுப்பாட்சிக் குழுமத்தால் நடத்தப்படுகின்றது. இந்தக் கல்லூரியின் அடிக்கல் பிப்ரவரி 3, 1956 ஆம் ஆண்டு இந்தியாவின் முதல் குடியரசுத் தலைவரான இராசேந்திர பிரசாத் அவர்களால் நாட்டப்பட்டது. பின்னர், சூலை 3, 1958 ஆம் ஆண்டில் அறிவியல் மற்றும் கலாச்சார விவகாரங்களுக்கான மத்திய அமைச்சர் சூமாயூன் கபீரால் இக்கல்லூரி திறந்து வைக்கப்பட்டது. இக்கல்வி நிறுவனம் கேரள மாநிலத்தின் அரசு உதவி பெறும் கல்லூரியாக விளங்குகிறது.
# தங்கல் குஞ்சு முசலியார் பொறியியல் கல்லூரி

## கல்லூரி வளாகம்

- புனலூர் பயணிகள் தொடர்வண்டியானது கல்லூரிக்கு அருகே கிளிகொல்லூர் நிறுத்தத்தைக் கடந்துச் செல்லும் காட்சி.]]  
இந்தக் கல்லூரியானது கடலோர நகரமான கொல்லத்தின் புறநகர்ப் பகுதியான கரிக்கோடு எனும் இடத்தில், கொல்லம் மற்றும் செங்கோட்டைக்கிடையில் செல்லும் தேசிய நெடுஞ்சாலை எண் 744லில் அமைந்துள்ளது. இக்கல்லூரி கொல்லம் நகரத்தின் மையமான சின்னக்கடையிலிருந்து ஆறு கிலோமீட்டர் தொலைவிலும், கல்லும்தாழம் சந்திப்பிலிருந்து 2.2 கிலோமீட்டர் தொலைவில் அமைந்துள்ளது.
# தங்கல் குஞ்சு முசலியார் பொறியியல் கல்லூரி

## படிப்புத்துறைகள்

- கணினியின் அறிவியல் மற்றும் பொறியியல் துறை
- மின் மற்றும் கணினி பொறியியல்த் துறை
- மின்னணு மற்றும் தகவல் பரிமாற்றம் பொறியியல்த் துறை
- மின் மற்றும் மின்னணுவியல்த் துறை
- இயந்திரப் பொறியியல்த் துறை
- குடிசார் பொறியியல் துறை
- வேதிப் பொறியியல்த் துறை
- இயந்திரவியல்-உற்பத்தி பொறியியல்த் துறை
- கட்டடக்கலைத் துறை
- கணிதவியல்த் துறை
- முதுகலைக் கணினிப் பயன்பாட்டியல்த் துறை
- இயற்பியல்த் துறை
- இரசாயனவியல் துறை
- பொருளியல்த் துறை
- உடற்கல்வித் துறை
- செயற்கை நுண்ணறிவு மையம்
# தங்கல் குஞ்சு முசலியார் பொறியியல் கல்லூரி

## படிப்புத்துறைகள்

### துணைநலங்கள்

இக்கல்லூரியில் 70,350-க்கும் அதிகமான பொத்தகங்கள், மற்றும் சுமார் 100-க்கும் அதிகமாக நுட்பப் பதிவேடுகள் மற்றும் பருவ வெளியீடுகளைக் கொண்ட ஒரு மைய நூலகம் ஒன்று உள்ளது.
# தங்கல் குஞ்சு முசலியார் பொறியியல் கல்லூரி

## முன்னாள் மாணவர்கள்

முன்னாள் மாணவர்கள் சங்கம் 1963 ஆம் ஆண்டில் உருவாக்கப்பட்டது. இது இந்தியாவின் பல்வேறு மாநிலங்களிலும், உலகம் முழுவதுமுள்ள கிளைகளைக் கொண்டுள்ளது.
குறிப்பிடத்தக்க முன்னாள் மாணவர்கள் கீழேயுள்ளது:  
- இராசா விசயராகவன் வல்சலா - கேரள உயர் நீதிமன்றத்தின் நீதிபதி.
- மதுசூதன் நாயர் செயச்சந்திரன் - திரைப்பட இசையமைப்பாளர் இசையமைப்பாளர், பாடகர், மற்றும் இசைஞர்.
- எசு. சோமநாத், இந்திய விண்வெளி பொறியாளர் மற்றும் ஏவூர்தி தொழில்நுட்பவியலாளர் (இஸ்ரோ).
- சிபு பேபி சான் - கேரள மாநில அரசின் முன்னாள் தொழிலாளர் அமைச்சர்.".
- டி. கே. அலெக்ஸ் - இந்திய விண்வெளி ஆராய்ச்சி நிறுவன செயற்கைக்கோள் மையத்தின் முன்னாள் இயக்குநர்.
- சூரச் மணி - இந்திய ராக் இசைக் கலைஞர்.
# நெல்கா சிரோமலா

**நெல்கா சிரோமலா** *(Nelka Shiromala*) தம்பு நெல்கா சிரோமலா என்றும் அழைக்கப்பட்டார். நெல்கா இலங்கையின் முதல் பெண் குத்துச்சண்டை நடுவராக ஆவார். இவர் பல உள்ளூர் மற்றும் சர்வதேசக் குத்துச்சண்டைப் போட்டிகளில் நடுவராகப் பணியாற்றியுள்ளார். 2020 ஆம் ஆண்டு கோடைக்கால ஒலிம்பிக்கில் குத்துச்சண்டைப் போட்டிக்கான நடுவர்களில் ஒருவராகச் சர்வதேச ஒலிம்பிக் குழுவால் தேர்ந்தெடுக்கப்பட்டார். 2000 ஆம் ஆண்டில் இலங்கையில் பெண்கள் குத்துச்சண்டை அறிமுகப்படுத்தப்பட்டபோது, அதன் ஆரம்பக்கால முன்னோடியாக விளங்கினார். குத்துச்சண்டை அரங்கில் "வளையத்தின் ராணி" என்று செல்லமாக அனைவராலும் அழைக்கப்பெற்றார்.
# நெல்கா சிரோமலா

## வாழ்க்கை வரலாறு

நெல்கா சிரோமலா தனது குடும்பத்தில் மூத்த குழந்தையாகப் பிறந்தார், இவருக்கு மூன்று தங்கைகள் இருந்தனர். இவர் ஒரு தமிழ்த் தந்தைக்கும் மற்றும் சிங்களத் தாய்க்குப் பிறந்தவர் ஆவார். இவர் தனது ஆரம்ப மற்றும் இடைநிலைக் கல்வியை இலங்கையின், ப்ப்காலி]]யில் உள்ள ரிப்பன் பெண்கள் கல்லூரியில் பயின்றார். இவரது தந்தை தம்பு சம்பத் ஒரு குத்துச்சண்டை வீரர் ஆவார். மேலும் இலங்கை கடற்படையில் குத்துச்சண்டைப் பயிற்சியாளராகவும் பணியாற்றி வந்தார். நெல்கா சிரோமலா இலங்கைக் காவல்துறையிலும் பணியாற்றிய போது, உடன் பணிபுரிந்த சந்தன விக்ரமநாயக்கா என்பவரை மணந்தார். இலங்கை காவல்துறையில் சேர்ந்த பிறகு துப்பாக்கிச் சூட்டில் சிறந்து விளங்கினார். 1997 ஆம் மற்றும் 1998 ஆம் ஆண்டுகளில் பிஸ்டல் துப்பாக்கிச் சூடு பிரிவில் சிறந்த போலீஸ் துப்பாக்கி சுடும் வீரராக இவர் தேர்ந்தெடுக்கப்பட்டார். இவரது தந்தையின் ஆலோசனை மற்றும் ஊக்கத்திற்குப் பிறகு, 2001 ஆம் ஆண்டில் குத்துச்சண்டையில் தனது வாழ்க்கையைத் தொடர முடிவு செய்தார்.  
2002 ஆண்டு முதல் 2006 ஆண்டு வரை இலங்கை காவல்துறை குத்துச்சண்டை அணியைப் பிரதிநிதித்துவப்படுத்தியபோது, துப்பாக்கிச் சூட்டுடன் கூடுதலாகக் குத்துச்சண்டையிலும் தேர்ச்சி பெற்றார். இவர் இலங்கையின் முதல் பெண் காவல்துறை குத்துச்சண்டை வீரர் ஆனார். சர்வதேசக் குத்துச்சண்டைப் போட்டிகளில் பங்கேற்ற முதல் இலங்கைப் பெண் காவல்துறை அதிகாரி என்ற பெருமையையும் பெற்றார். இவர் 2011 ஆண்டில் ஒலிம்பிக் சோதனை நிகழ்விலும் நடுவராகப் பணியாற்றினார், மேலும் லண்டன் ஒலிம்பிக் சோதனைகளின் போது சர்வதேச நடுவராகப் பணியாற்றிய ஆறு மாதங்களுக்குள் நிலை II நடுவராகப் பதவி உயர்வு பெற்றார்.  
2013 ஆம் ஆண்டில் தெற்காசிய மற்றும் தென்கிழக்கு ஆசியப் பிராந்தியத்தில் முதல் பெண் 3-நட்சத்திர நடுவராக ஆனார். தற்போது இவர் இலங்கையின் ஒரே 3-நட்சத்திரப் பெண் குத்துச்சண்டை அதிகாரியாக விளங்கி வருகிறார். தென் கொரியாவில் நடைபெற்ற 2014 ஆம் ஆண்டு மகளிர் உலகக் குத்துச்சண்டை சாம்பியன்ஷிப்பில் இவர் பணியாற்றி உள்ளார். தாய்லாந்தில் நடந்த 2015 ஆம் ஆண்டு ஆசிய மகளிர் அமெச்சூர் குத்துச்சண்டை சாம்பியன்ஷிப் இறுதிப் போட்டியின் போது ஒரே பெண் நடுவராகவும் நெல்கா சிரோமலா தேர்ந்தெடுக்கப்பட்டார். இவர் உலக தொடர் குத்துச்சண்டை நடுவராகவும் தகுதி அடைந்தார். 2018 ஆம் ஆண்டில் காமன்வெல்த் விளையாட்டுப் போட்டிகள் மற்றும் 2019 ஆம் ஆண்டில் உலகக் குத்துச்சண்டை சாம்பியன்ஷிப் போட்டிகளில் நடுவராகவும் நெல்கா சிரோமலா தேர்ந்தெடுக்கப்பட்டார். கோல்ட் கோஸ்ட் காமன்வெல்த் விளையாட்டுப் போட்டிகளின் போது, காமன்வெல்த் விளையாட்டுப் போட்டிகளில் நடுவராகப் பணியாற்றிய முதல் இலங்கைக் குத்துச்சண்டை நடுவர் என்ற பெருமையை நெல்கா சிரோமலா பெற்றார்..  
2020 தோக்கியோ ஒலிம்பிக்கின் நடுவராகப் பணியாற்றினார் இதில் இவரே முதல் இலங்கைப் பெண் குத்துச்சண்டை நடுவராக ஆவார். 2020 ஆம் ஆண்டில் கோடைக்கால ஒலிம்பிக்கில் ஆண்கள் லைட் ஹெவிவெயிட் இறுதிப் போட்டியிலும், பெண்கள் லைட்வெயிட் இறுதிப் போட்டியிலும் நடுவராகப் பணியாற்றினார். ஒலிம்பிக்கில் இரண்டு குத்துச்சண்டை நிகழ்வு இறுதிப் போட்டிகளிலும் நடுவராகப் பணியாற்றிய முதல் இலங்கைக் குத்துச்சண்டை நடுவராகவும் இவரே ஆவார். தர்மசிறி வீரகோன் என்பவருக்குப் பிறகு ஒலிம்பிக்கில் நடுவராகப் பணியாற்றிய இரண்டாவது இலங்கைக் குத்துச்சண்டை நடுவராகவும் ஆனார். தற்போது கொள்ளுப்பிட்டி என்ற காவல் நிலையத்தில் தலைமை ஆய்வாளராக நெல்கா சிரோமலா பணியாற்றி வருகின்றார்.